ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՀՈԿՏԵՄԲԵՐԻ 9-Ի N 1426-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»  ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	[bookmark: _Hlk115704726]1. Արդարադատության նախարարություն 
	09․09.2026թ.

	
	N /27.4.3/47724-2026

	1․ Նախագծի 1-ին կետի 1-ին ենթակետի «դ» պարբերությամբ որոշման 2-րդ կետը լրացվում է նոր՝ 6.1-ին ենթակետով, համաձայն որի՝ «յուրաքանչյուր շահառուին և «Բանկերի և բանկային գործունեության մասին» օրենքի համաձայն նրա հետ փոխկապակցված իրավաբանական անձանց 2024, 2025 թվականներին տրամադրված և 2026 թվականին տրամադրվող բյուջետային երաշխիքների ընդհանուր գումարը չի կարող գերազանցել 5.0 մլրդ դրամը»։
Միաժամանակ, գործող 6-րդ ենթակետով սահմանվում է, որ «յուրաքանչյուր շահառուին և «Բանկերի և բանկային գործունեության մասին» օրենքի համաձայն նրա հետ փոխկապակցված իրավաբանական անձանց 2022, 2023, 2024 թվականներին տրամադրված և 2025 թվականին տրամադրվող բյուջետային երաշխիքների ընդհանուր գումարը չի կարող գերազանցել 5.0 մլրդ դրամը»։
Նախատեսված կարգավորումների արդյունքում 2024 և 2025 թվականների համար տարբեր կետերով սահմանվում է նույն սահմանաչափը, ուստի առաջարկում ենք փոփոխությունն իրականացնել 6-րդ կետում, քանի որ անհասանակալի է դրանց առանձին կետերով նախատեսելու անհրաժեշտությունը։ Նույն դիտարկումը վերաբերում է նաև Նախագծով հավելվածում նոր լրացվող 15-րդ կետի 4․1-ին ենթակետին։
Բացի այդ, Նախագծով սահմանաչափ սահմանվում է 5 մլրդ․ դրամը, իսկ Նախագծի հիմնավորման համաձայն՝ ընթացիկ տարվա խաղողի մթերումների գործընթացի ապահովման նպատակով տրամադրվող բյուջետային երաշխիքի հայտերի ընդհանուր արժեքը գնահատվում է մինչև 6․0 մլրդ դրամ, ուստի առաջարկում ենք Նախագիծը և հիմնավորումը համապատասխանեցնել միմյանց։
2․ Նախագծի 1-ին 2-րդ ենթակետի գ․ պարբերությամբ «ԳՖԿ» հապավումը փոխարինվում է «ՏԶՖԿ»-ով, համաձայն որի՝ ՏԶՖԿ-ն Հայաստանի Հանրապետության էկոնոմիկայի նախարարության «Տնտեսական զարգացման և ֆինանսավորման կառույց» հիմնարկն է։ Համապատասխան փոփոխություն է կատարվում նաև հավելվածի ամբողջ տեքստում, սակայն Նախագծի հիմնավորումից բացակայում է նշված փոփոխության անհրաժեշտության վերաբերյալ պարզաբանումը, ուստի Նախագիծը նշված մասով ունի հիմնավորման կարիք։ 
3․ Նախագծի 1-ին 2-րդ ենթակետի ը․ պարբերությամբ հավելվածի նոր խմբագրությամբ շարադրվող 12-րդ կետի 2-րդ ենթակետի համաձայն՝ Դիմումին կից ներկայացվում են հետևյալ փաստաթղթերը՝ Հայաստանի Հանրապետության պետական եկամուտների կոմիտեի կողմից տրամադրված տեղեկանք՝ նախորդ տարվա ընթացքում արտահանված արտադրանքի ընդհանուր արժեքի մասին, մինչդեռ նշված դրույթի գործող խմբագրությամբ պահանջվում է ներկայացնել Հայաստանի Հանրապետության պետական եկամուտների կոմիտեի կողմից տրամադրված տեղեկանք՝ 2024 թվականին արտահանված արտադրանքի տեսականու, ծավալների և ընդհանուր արժեքի մասին, ինչի արդյունքում ստացվում է, որ արտադրանքի տեսականու և ծավալների վերաբերյալ տեղեկանքի ներկայացման պահանջը հանվում է, սակայն Նախագծի հիմնավորմամբ նախատեսված փոփոխությանն որևէ անդրադարձ չի կատարվել, ինչը թույլ չի տալիս գնահատել փոփոխության անհրաժեշտությունը։ Նշվածը հիմք ընդունելով՝ գտնում ենք, որ Նախագիծը նշված մասով ունի հիմնավորման կարիք։


	1. Չի ընդունվել։
     Որոշման 6-րդ կետով սահմանաչափ է սահմանվել 2025 թվականին տրամադրվող բյուջետային երաշխիքների համար, իսկ նախագծի 1-ին կետի 1-ին ենթակետի «դ» պարբերությամբ որոշման 2-րդ կետում լրացվող 6.1-ին ենթակետով և նախագծով որոշման հավելվածում նոր լրացվող 15-րդ կետի 4․1-ին ենթակետով սահմանաչափ է սահմանվում 2026 թվականին տրամադրվող բյուջետային երաշխիքների համար։
   Միաժամանակ հայտնում եմ, որ նախագծի հիմնավորման մեջ նշված մինչև 6․0 մլրդ դրամը վերաբերվում է 2026 թվականին  տրամադրվող բյուջետային երաշխիքի բոլոր հայտերի ընդհանուր արժեքին, իսկ 5 մլրդ դրամը վերաբերվում է մեկ շահառուին 2026 թվականին տրամադրվող բյուջետային երաշխիքների սահմանաչափին։











2․ Ընդունվել է։







3․ Ընդունվել է։




	2. Ֆինանսների նախարարություն 
	11․09.2026թ.

	
	N 01/11-4/24041-2026

	Նախագծերի վերաբերյալ հայտնում ենք, որ համաձայն ՀՀ վարչապետի աշխատակազմի ղեկավարի 07.09.2026թ. N 02/16.20/30890-2026 գրությամբ ներկայացված՝ «Հայաստանի Հանրապետության կառավարության 2019 թվականի փետրվարի 28-ի N 201-Լ որոշման մեջ լրացումներ կատարելու մասին» ՀՀ կառավարության որոշման նախագծի հիմնավորման՝ վերջինիս ընդունումը պայմանավորված է արտահանվող հայկական կոնյակների նկատմամբ Վերին Լարսի սահմանային անցակետում և Վրաստանում կիրառվող զննությունների արդյունքում տեղափոխման լոգիստիկ ծախսերի ավելացման հետևանքով տնտեսավարողների ֆինանսական մուտքերի նվազման և շրջանառու միջոցների անբավարարության հանգամանքով:
Արդյունքում, վարկային ծանրաբեռնվածությամբ պայմանավորված, խնդիրներ են առաջացել նոր վարկերի ներգրավման հարցում և անհրաժեշտություն է առաջացել ընթացիկ տարվա խաղողի մթերումների գործընթացը կազմակերպելու նպատակով հնարավորություն տալ Ծրագրի շրջանակներում 2024թ. և 2025թ. խաղողի մթերման նպատակով ներգրավված վարկերի մայր գումարի մարումները հետաձգել մինչև 6 ամիս ժամկետով։ Այս համատեքստում հարկ է նշել, որ ոլորտի տնտեսավարողների մոտ առկա շրջանառու միջոցների անբավարարության խնդրի լուծման նպատակով ՀՀ տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման (ՀՀ կառավարության 2026 թվականի հունիսի 11-ի N 839-Լ որոշում) շրջանակներում արդեն իսկ նախաձեռնվել է շշալցված խաղողի և պտղահատապտղային գինիների, շշալցված հայկական բրենդիի կամ հայկական կոնյակի յուրաքանչյուր 1 լիտրի համար տնտեսավարողներին տրամադրել փոխհատուցում:
Ուստի, հաշվի առնելով ոլորտի տնտեսավարողների համար վերը թվարկված արդեն իսկ գործող կամ ձեռնարկված աջակցությունների առկայությունը, նախագծերով ձեռնարկված փոփոխությունների ներկա փուլում անհրաժեշտությունը ու առաջնահերթությունը լրացուցիչ բացահայտման կարիք ունի:
Բացի այդ, հաշվի առնելով այն հանգամանքը, որ նախագծերով առաջարկվող կարգավորումը վերաբերում է առանձին մթերումներ իրականացնող ընկերություններին, հարկ ենք համարում ընդգծել, որ վերջիններիս վարկային պարտավորությունների ավելացումը կարող է էական ազդեցություն ունենալ նրանց ֆինանսական կայունության վրա և վարկային բեռի ավելացման պայմաններում ընկերությունների կողմից ստանձնած վարկային պարտավորությունների սպասարկումը կարող է լրացուցիչ դժվարություններ առաջացնել։
Նկատի ունենալով այն հանգամանքը, որ ինչպես 2024թ. ընթացքում, այնպես էլ 2025թ. մինչև օգոստոս ամիսը ներառյալ տրամադրված վարկերի մայր գումարի մարման համար սահմանված արտոնյալ ժամկետներն (12 ամիս) արդեն իսկ ավարտվել են, բացահայտման կարիք ունի վերջիններիս գծով այդ ժամկետները նախագծերով առաջարկվող 6 ամսով երկարաձգելու իրավաչափությունն ու իրատեսականությունը:
Միաժամանակ, «Հայաստանի Հանրապետության կառավարության 2019 թվականի փետրվարի 28-ի թիվ 201-Լ որոշման մեջ լրացումներ կատարելու մասին» ՀՀ կառավարության որոշման նախագծի հիմնավորման համաձայն՝ վերջինիս ընդունման դեպքում վարկերի մայր գումարի մարման երկարաձգման հնարավորությունից Ծրագրի շրջանակներում 2024-2025թթ. խաղողի մթերումների համար վարկեր ներգրաված բոլոր շահառուներն օգտվելու դեպքում պետական բյուջեի լրացուցիչ պարտավորությունը կկազմի առավելագույնը շուրջ 600.0 մլն դրամ, սակայն չեն ներկայացվել նշված գումարի ֆինանսավորման աղբյուրները՝ ներկայում ընթացող բյուջետային գործընթացի շրջանակներում:
	Ընդունվել է մասամբ։
   ՀՀ տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման (ՀՀ կառավարության 11.06.2026թ. N 839-Լ որոշում) շրջանակներում արդեն իսկ նախաձեռնվել է շշալցված խաղողի և պտղահատապտղային գինիների, շշալցված հայկական բրենդիի կամ հայկական կոնյակի յուրաքանչյուր 1 լիտրի համար տնտեսավարողներին փոխհատուցման տրամադրումը սկսվել է ընթացիկ տարվա հունիսի 1-ից հետո կատարված արտահանումների համար, մինչդեռ արտահանվող հայկական կոնյակների նկատմամբ Վերին Լարսի սահմանային անցակետում և Վրաստանում կիրառվող զննությունների արդյունքում տեղափոխման լոգիստիկ ծախսերի ավելացման հետևանքով տնտեսավարողները ֆինանսական կորուստներ են կրում 2025 թվականի ապրիլ ամսից սկսած և տրամադրվող փոխհատուցումը համարժեք չէ վերջիններիս կրած ֆինանսական կորուստներին։ 
    Բյուջետային երաշխիքի գործիքից սովորաբար օգտվում են խաղողի մեծաքանակ մթերումներ իրականացնող մի քանի կազմակերպություններ, որոնց շնորհիվ էլ հնարավոր է դառնում առանց խոչընդոտների կազմակերպելու տվյալ տարվա խաղողի բերքի մթերման գործընթացը։ 
    Խաղողի մթերումներ իրականացնող կազմակերպությունների վարկային պարտավորությունների սպասարկման բեռը որոշակիորեն մեղմելու և ֆինանսական կայունությունն ապահովելու նպատակով նախագծով նախատեսվում է 2024 և 2025 թվականներին տրամադրված վարկերի համար տրամադրել վարկերի մայր գումարի մարման համար սահմանված արտոնյալ մինչև 6 ամսով լրացուցիչ ժամկետներ և մինչև 6 ամսով երկարաձգվել վարկերի մարման ժամկետները։ Հարկ է նշել, որ 2024 թվականին տրամադրված վարկերի համար մայր գումարների մարման սահմանված արտոնյալ ժամկետները լրացել են, իսկ 2025թ. վարկերի գերակշռող մասը տրամադրվել են հոկտեմբեր ամսից սկսած, որոնց  համար սահմանված արտոնյալ ժամկետները դեռևս չեն ավարտվել։










«Հայաստանի Հանրապետության կառավարության 2019 թվականի փետրվարի 28-ի թիվ 201-Լ որոշման մեջ լրացումներ կատարելու մասին» ՀՀ կառավարության որոշման նախագծի հիմնավորման մեջ նշվել է լրացուցիչ պարտավորությունների ֆինանսավորման աղբյուրը, բացի այդ կատարվել է նախագծի ընդունման դեպքում առաջացող լրացուցիչ պարտավորությունների վերահաշվարկ, ըստ որի այն կկազմի  առավելագույնը 436.0 մլն դրամ։




	3. Տարածքային կառավարման և ենթակառուցվածքների նախարարություն 
	08․09․2026թ.

	
	N ԴԽ/15.3/33951-2026

	Նախագծի վերաբերյալ ՀՀ տարածքային կառավարման և ենթակառուցվածքների նախարարության իրավասության սահմաններում առաջարկություններ չկան։
	

	[bookmark: _Hlk221173954]4. Պետական եկամուտների կոմիտե 
	09․09․2026թ.

	
	N  01/3-4/54214-2026

	   Նախագծի վերաբերյալ հայտնում ենք, որ սկզբունքային առարկություններ չկան։ 
    Միաժամանակ, հայտնում ենք, որ Հայաստանի Հանրապետության կառավարության 2025 թվականի հոկտեմբերի 9-ի N 1426-Լ որոշման հավելվածի 12-րդ կետի 5-րդ ենթակետով սահմանված է պահանջ, որ դիմումին կից ներկայացվում է նախորդ երկու տարվա տնտեսական գործունեության մասին տեղեկատվություն՝ համաձայն N 2 ձևի։ Առաջարկվում է նախագծով հստակ սահմանել, որ նշված տեղեկատվության ձևը լրացվում և ներկայացվում է շահառուի կողմից։

	

Ընդունվել է։



